Cuneiform Tablet Kt 94/k 1470 (AKT 6a 173)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-šùr qí-bi-ma um-ma i-dí-a-bu-um en-na-num šu-IŠTAR ù en-um-a-šùr-ma 26 ma-na KÙ.BABBAR ṣa-ru-pá-am ku-nu-ki ša ki-ma ku-a-tí iš-tù bu-ru-uš-ḫa-dim en-um-a-šùr ú-šé-ṣí-am 30 ma-na KÙ.BABBAR ṣa-ru-pá-am en-na-num iš-qú-ul-ni-a-tí-ma ṭup-pu-šu ni-dí-šu-um 4 ma-na KÙ.BABBAR ṣa-ru-pá-am ša a-šu-mì PUZUR₄-a-šur ni-is-ḫa-sú DIRI ša-du-a-sú ša-bu a-na-kam ša ki-ma ku-a-tí ú né-nu qá-tám ni-iš-ku-un ŠU.NÍGIN 1 GÚ KÙ.BABBAR ṣa-ru-pá-am ku-nu-ki-ni šu-IŠTAR na-áš-a-kum ša-du-a-at KÙ.BABBAR šu-IŠTAR ša-bu-ú